Tycoon Conway Hall godkendt i Aalborg
Som ventet havde Tycoon Conway Hall med Flemming Jensen ingen problemer med at blive godkendt til løbsdeltagelse, da den fredag eftermiddag var i prøveløb på Racing Arena Aalborg.
Tycoon Conway Hall virkede i god balance med sig selv og for Flemming Jensen blev den let godkendt i 1.17,8/2140 m volte.
På andenpladsen leverede BJ's Brogård med Dennis Kristiansen et godt indtryk, og noteredes for 1.19,6/2140 m i rutine.
Rutineløb var det også i dagens andet prøveløb for bl.a. trioen Pingus Vang, Onceforall Face og Come on Hugo.
Først over stregen var Come on Hugo med Flemming Jensen i 1.17.4/2140 m fulgt af Onceforall Face med Jeppe Juel i 1.17,5, mens nu 13-årige Pingus Vang med Mark Bæk Nielsen blev nummer tre i 1.17.6.